Fl-10 ta' Marzu 2015 il-Kunsill qabel dwar il-pożizzjoni tan-negozjar tiegħu fir-rigward ta' regolament propost dwar fond Ewropew għal investimenti strateġiċi (FEIS). Dan ser jippermetti li l-presidenza tibda negozjati, f'isem il-Kunsill, mal-Parlament Ewropew hekk kif il-PE jkun qabel dwar il-pożizzjoni tan-negozjar tiegħu stess. L-għan huwa li sa Ġunju jintlaħaq ftehim ġenerali, sabiex ikunu jistgħu jinbdew investimenti ġodda saħansitra f'nofs l-2015. Il-FEIS ser jiġi stabbilit fi ħdan il-Bank Ewropew tal-Investiment permezz ta' ftehim bejn il-Kummissjoni u l-BEI. Il-fond ser jappoġġa proġetti fuq firxa wiesgħa ta' oqsma, inkluż it-trasport, l-enerġija u l-infrastruttura tal-broadband, l-edukazzjoni, is-saħħa, ir-riċerka u l-finanzjament ta' riskju għall-SMEs. Ser ikun maħsub għal proġetti soċjalment u ekonomikament vijabbli mingħajr ebda allokazzjoni settorjali jew reġjonali minn qabel, b'mod partikolari biex jiġu indirizzati l-fallimenti tas-suq. Il-FEIS ser jikkomplementa u jkun addizzjonali għall-programmi tal-UE li għaddejjin bħalissa u l-attivitajiet tradizzjonali tal-BEI. Finanzjament Il-Kunsill qabel li l-fond ikun ibbażat fuq €16 biljun f'garanziji mill-baġit tal-UE €5 biljun mill-BEI . Biex jiġi ffaċilitat il-ħlas ta' sejħiet potenzjali ta' garanzija, jiġi stabbilit fond ta' garanzija li gradwalment jilħaq €8 biljun (jiġifieri 50% tat-total tal-obbligi ta' garanzija tal-UE) sal-2020. F'konformità mal-proposta tal-Kummissjoni, fil-parti l-kbira l-finanzjament tal-UE jkun ipprovdut permezz ta' ridistribuzzjoni ta' għotjiet mill-programm Orizzont 2020 (riċerka u innovazzjoni) u l-Faċilità Nikkollegaw l-Ewropa (trasport, enerġija u netwerks diġitali), kif ukoll marġini mhux użati fil-baġit. isaħħaħ il-kapaċità tar-riskju. Billi jassumi parti mir-riskju ta' proġetti ġodda permezz ta' responsabbiltà tal-ewwel telf, il-fond jippermetti li investituri privati jissieħbu taħt kondizzjonijiet aktar favorevoli. B'hekk huwa stmat li l-FEIS b'mod ġenerali jilħaq effett multiplikatur ta' 1:15 f'investiment reali. Partijiet terzi, inklużi l-banek promozzjonali nazzjonali tal-istati membri, ikunu jistgħu jikkofinanzjaw proġetti flimkien mal-FEIS, fuq bażi ta' proġetti individwali jew inkella permezz ta' pjattaformi ta' investimenti. Governanza tal-fond Skont il-kompromess miftiehem mill-Kunsill, il-FEIS ikollu struttura ta' governanza fuq żewġ livelli: Bord ta' tmexxija li jistabbilixxi l-istrateġija globali, il-politika tal-investiment u l-profil tar-riskju tal-fond. Dan jadotta linji gwida għall-investiment rigward l-użu tal-garanzija tal-UE li għandhom jiġu implimentati mill-kumitat tal-investiment (ara hawn taħt). Biex ikun żgurat li l-bord ta' tmexxija jkun imparzjali u tiġi evitata l-influwenza politika fuq l-għażla tal-proġetti, il-membri tal-bord ser jiġu biss mill-Kummissjoni u l-BEI. L-għadd tagħhom għandu jirrifletti d-daqs tal-kontribuzzjonijiet tal-istituzzjonijiet f'forma ta' flus kontanti jew garanziji. Il-bord ta' tmexxija jieħu d-deċiżjonijiet permezz ta' kunsens. Kumitat dwar l-investiment li jagħżel il-proġetti li għandhom jirċievu l-appoġġ tal-FEIS. Responsabbli quddiem il-bord ta' tmexxija, dan ikun jikkonsisti minn tmien esperti indipendenti u direttur maniġerjali. Jieħu deċiżjonijiet b'maġġoranza sempliċi. Kwalunkwe proġett appoġġat mill-FEIS ikun jirrikjedi l-approvazzjoni mill-BEI. Identifikazzjoni ta' proġetti ġodda Ir-regolament propost jistabbilixxi wkoll " ċentru Ewropew ta' konsulenza għall-investiment " biex jipprovdi appoġġ konsultattiv għall-identifikazzjoni, it-tħejjija u l-iżvilupp ta' proġetti fl-UE kollha. Minbarra hekk jistabbilixxi "direttorju ta' proġetti ta' investiment Ewropej " biex jittejjeb l-għarfien tal-investituri rigward proġetti eżistenti u tal-ġejjieni. Pjan ta' investiment għall-Ewropa Il-FEIS huwa wieħed mill-elementi ewlenin tal-"pjan ta' investiment għall-Ewropa" tal-Kummissjoni ppubblikat f'Novembru 2014. Il-pjan jipprevedi: Il-mobilizzazzjoni ta' mhux inqas minn €315-il biljun f'investimenti ġodda bejn l-2015 u l-2017, li timmassimizza l-impatt tar-riżorsi pubbliċi u tiftaħ il-bibien għall-investiment privat. Dan ser isir billi l-FEIS jiġi stabbiliti fi ħdan il-Grupp tal-BEI; Inizjattivi mmirati biex ikun żgurat li din iż-żieda fl-investiment tissodisfa l-ħtiġijiet tal-ekonomija reali; Miżuri biex tingħata prevedibbiltà regolatorja akbar u biex jitneħħew l-ostakli għall-investiment. Ir-regolament propost joħloq qafas legali u jipprovdi allokazzjonijiet baġitarji għall-ewwel żewġ linji ta' ħidma. Il-pożizzjoni tan-negozjar tal-Kunsill għar-regolament dwar il-FEIS Komunikazzjoni mill-Kummissjoni dwar il-pjan ta' investiment Ara l-paġna tal-laqgħa